OzLabs/hebrew-wiki-articles huggingface dataset:
לעזוב את לאס וגאס

לעזוב את לאס וגאס (באנגלית: Leaving Las Vegas) הוא סרט אמריקאי משנת 1995 בבימויו של מייק פיגיס, שגם כתב את התסריט. בסרט מככבים ניקולס קייג' ואליזבת שו בתפקידים הראשיים. קייג' משחק אלכוהוליסט אובדני המגיע ללאס וגאס כדי לסיים את חייו על ידי שתייה ופוגש שם זונה יפה ובודדה (שו), ושניהם נקשרים לתקופה קצרה.

הסרט מבוסס על רומן סמי - אוטוביוגרפי של ג'ון או'בראיין שהתאבד שבועיים לאחר התחלת הצילומים.

==תקציר העלילה==
בן סנדרסון (ניקולס קייג') הוא תסריטאי בהוליווד המכור לאלכוהול. בעיית השתייה שלו גורמת לאשתו לעזוב אותו עם בנם ולפיטוריו ממקום עבודתו. בכסף שהוא מקבל כפיצויי פיטורים הוא קונה כמות גדולה של בקבוקי אלכוהול, שורף את כל התמונות המשפחתיות ונוסע ללאס וגאס כדי להמשיך לשתות שם עד מותו.

בסיור בסטריפ של לאס וגאס הוא נתקל בזונה בשם שרה (אליזבת שו) וכמעט פוגע בה. הוא מגיע לחדר שכור וממשיך לשתות.

שרה נתונה למרותו של סרסור אלים בשם יורי (ג'וליאן סנדס) המכה אותה ומתעלל בה.

ביום השני שוב פוגש בן בשרה ומבקש את שירותיה תמורת 500 דולר. בחדרו אין הוא מעוניין בסקס אלא באדם שיוכל לדבר אתו. מתפתח ביניהם דו-שיח ובו הם מסכימים כי היא לא תדבר על השתייה שלו והוא לא ידבר על הזנות שלה.

יורי נרדף על ידי עבריינים וכדי להגן על שרה הוא משחרר אותה לנפשה. היא נפגשת שוב עם בן ומשכנעת אותו לעבור לדירתה השכורה.

הם מתחילים לצאת ולבלות בקזינו ובמקומות אחרים, אך בן ממשיך לשתות ומתפרע והם נזרקים מכל המקומות.

שרה מבקשת מבן לפנות לרופא והוא בתגובה שוכר את שירותיה של זונה ששרה מכירה. כששרה תופסת אותם על חם, היא מורה לו לעזוב והוא חוזר למלון שם הוא ממשיך לשתות.

בצר לה מסכימה שרה לקיים יחסי מין עם שלושה לקוחות צעירים. האירוע נגמר באונס קבוצתי ברוטלי. היא חוזרת לדירתה מושפלת וחבולה.

היא מקבלת טלפון מבן וממהרת לחדרו שם הוא נמצא במצב קשה. היא שוכבת איתו וזמן קצר לאחר מכן הוא מת.

==פרסים ומועמדויות==
קייג' זכה בפרס אוסקר לשחקן הטוב ביותר וכן בפרס גלובוס הזהב לשחקן הטוב ביותר - סרט דרמה.

שו הייתה מועמדת לפרס אוסקר לשחקנית הטובה ביותר וכן לפרס גלובוס הזהב לשחקנית הטובה ביותר - סרט דרמה.

==קישורים חיצוניים==
* 

* 

קטגוריה:ערכים שבהם תבנית בריטניקה אינה מתאימה
קטגוריה:סרטי 1995
קטגוריה:סרטים באנגלית
קטגוריה:סרטים אמריקאיים
קטגוריה:סרטים מבוססי ספרים
קטגוריה:סרטי דרמה רומנטית
קטגוריה:זנות בקולנוע
קטגוריה:סרטים זוכי פרסי איגוד מבקרי הקולנוע של לוס אנג'לס
גלעד נויטל

גלעד נויטל (נולד ב־22 בדצמבר 1959) הוא שופט המכהן כנשיא בית המשפט המחוזי בתל אביב-יפו. לפני כן שימש סגן נשיא של בית המשפט ומנהל המחלקה הפלילית.

== ביוגרפיה ==
אביו של נויטל, זאב, היה ניצול שואה ועובד בכיר בחברת גפים – מכון אורתופדי בתל השומר.

גלעד נויטל למד בבית הספר תיכון עירוני א' בתל אביב. בצה"ל שירת כחובש קרבי ביחידת חילוץ ופינוי בהיטס בחיל האוויר, וכמדריך חובשים מוטסים. בשנת 1981 השתחרר מהצבא והחל בלימודי משפטים באוניברסיטת תל אביב. קיבל את תואר הבוגר בשנת 1984, והחל בהתמחות במחלקה האזרחית של פרקליטות מחוז תל אביב ובמשרד עורכי דין פרטי. ב־1986 הוסמך כעורך דין, ועבד במשך כשלוש שנים במשרד עורכי דין שעיסוקו במשפט האזרחי.

בשנת 1989 החל לעבוד במשרד המשפטים, ושם מונה ב־1990 עוזר בכיר ליועץ המשפטי לממשלה. באותה שנה קיבל את התואר השני במשפטים מטעם אוניברסיטת תל אביב, שאותו השלים במסלול המחקרי ובהצטיינות יתרה.

בשנת 1994 מונה לשופט בבית משפט השלום בתל אביב, וב־2007 מונה לבית המשפט המחוזי בעיר. במרבית שנותיו בבית המשפט, עד היום, הוא יושב בראש הרכבים הדנים בתיקי פשע חמור. ב־2017 מונה לסגן נשיא בית המשפט ולמנהל המחלקה הפלילית.

בנובמבר 2016 ובינואר 2018 פורסם כי שמו כלול ברשימת 25 המועמדים לכהונת שופט בבית המשפט העליון.

מאז 1 בנובמבר 2020 נויטל מכהן כנשיא בית המשפט המחוזי בתל אביב (בפועל), מינוי שעליו הוחלט ב־18 באוגוסט אותה שנה.

נויטל משמש מרצה למשפטים באוניברסיטת תל אביב, במכללה האקדמית נתניה ובקריה האקדמית אונו.

== קישורים חיצוניים ==

* 

==הערות שוליים==

קטגוריה:עובדי משרד המשפטים
קטגוריה:שופטי בית משפט השלום בתל אביב
קטגוריה:נשיאי בית המשפט המחוזי בתל אביב
קטגוריה:סגל הקריה האקדמית אונו: משפטים
קטגוריה:בוגרי תיכון עירוני א' (תל אביב)
קטגוריה:בוגרי אוניברסיטת תל אביב: משפטים
קטגוריה:עורכי דין ישראלים
קטגוריה:ישראלים שנולדו ב-1959
יחסי אורוגוואי–אקוודור

יחסי אורוגוואי–אקוודור הם היחסים הרשמיים שבין הרפובליקה המזרחית של אורוגוואי לבין רפובליקת אקוודור.

==היסטוריה==
שתי המדינות היו חלק מהאימפריה הספרדית עד תחילת המאה ה-19.

כיום, שתי המדינות הן חברות מלאות בארגונים: קבוצת ריו, האיחוד הלטיני, הארגון לשילוב אמריקה הלטינית (ALADI), התאחדות האקדמיות של השפה הספרדית, ארגון מדינות אמריקה, ארגון מדינות איברו-אמריקה, הקהילה של אמריקה הלטינית והמדינות הקריביות ואיחוד האומות הדרום אמריקניות.

==מסחר==
אקוודור הופכת שותפה מסחרית משמעותית עבור אורוגוואי.

== נציגויות דיפלומטיות ==
* אורוגוואי מחזיקה באקוודור שגרירות בקיטו וקונסוליה בגואיאקיל.
* אקוודור מחזיקה באורוגוואי שגרירות במונטווידאו.

==קישורים חיצוניים==

== הערות שוליים ==
עזרא הכהן מסלתון טראב

הרב עזרא הכהן מסלתון טראב (? - כ"ח בשבט ה'תר"ף, 17 בפברואר 1920), היה ראש ישיבה וראש אב בית דין בדמשק. מוהל דרשן ומחבר.

== ביוגרפיה ==
נולד בדמשק, לאסתר ולרב אליהו הכהן טראב (נפטר בשביעי של פסח ה'תרנ"ט). משפחת טראב הייתה משפחה מיוחסת ונכבדה בדמשק, והרב אליהו היה אחד מארבעת בניו של "רבי יעקב הזקן" (שנפטר בר"ח חשוון ה'תר"ו), ושימש רב חשוב בעירו, ומקורב לרב שלמה הררי, מהדמויות הבולטות בעלילת דמשק. את ספרו "ויעל אליהו" (מחידושיו בדברי הפוסקים, ודרושים, קהיר התרצ"ח) הדפיס נכדו, רבי יהודה, בנו של רבי עזרא, ומעט מחידושיו הדפיס בנו רבי עזרא ב"ספר עזרא" (דף צ"ו ע"א) בדברי הספד שנשא עליו, כן יש בכתבי ידו חידושים נוספים.

הרב עזרא למד את תורתו מאביו, ומחכמי דמשק נוספים, בפרט מהרב חיים רומאנו שהיה דיין בבית דינו של הרב יצחק אבולעפיה בעיר.

מצעירותו נחשב לשקדן והיה לבקיא גדול בתורה, בהלכה, בקבלה ובדרוש. את דרשותיו נהג לדרוש מידי שבת וחג לפני ציבור גדול בבית הכנסת הגדול "שמאע" שבדמשק.

הרב עזרא שימש כראש ישיבה וראש אב בית דין בדמשק, וכבעל קול נעים שימש גם כחזן קבוע בבית הכנסת "אלפראנג", שהיה בית התפלה של גדולי הרבנים, ביניהם הרב אהרן יעקב בנימין, הרב הראשי לדמשק. כמו כן היה מוהל.

נפטר בכ"ח בשבט ה'תר"פ (1920).

== משפחתו ==
אחיו היו הרב בכור יעקב, אב"ד ור"מ במדרש "כואג'ה רפאל" (נפטר בי"ז בטבת ה'תרע"ב). הרב חיים. הרב מאיר, ממנהיגי בית כנסת "אלראקי" (נפטר בשנת ה'תר"ץ). כן ידוע לפחות על שתי אחיות שהיו לו, שרה שנישאה לרב צאלח הלוי, וצלחה.

הרב עזרא נשא לאישה את לאה ונולדו להם שני בנים ושלוש בנות. בנו הגדול הרב יהודה חיים הכהן מסלתון טראב היה תלמיד חכם ואב בית דין בקהיר שבמצרים, ומוהל. בנו הרב מאיר היה שוחט ומוהל שנפטר בצעירותו, והותיר אחריו בן בשם עזרא. בתו רג'ינה, נישאה לרב אליהו מסלתון טראב, ראש השוחטים בדמשק, ובן אחיו הרב בכור יעקב, בנם השני היה נכדו הרב עזרא הכהן מסלתון טראב, "חכם עזור". בתו סניאר, נישאה לרב נסים בכור מהדיב. ובתו רחל נישאה למרדכי רפאל הלוי.

== חיבוריו ==
הרב טארב היה מחבר פורה שהשכים קום בכל יום להעלות על הכתב את חידושיו ואת דרשותיו. בחייו הוציא לאור שלושה ספרים.
* [http://beta.hebrewbooks.org/pdfpager.aspx?req=410&pgnum=1 שערי עזרה] - שו"ת, ירושלים ה'תרס"ו.
* [http://beta.hebrewbooks.org/pdfpager.aspx?req=37637&pgnum=1 ספר עזרא] - דרושים ורמזים מדרשותיו, ירושלים ה'תרע"ג.
* [http://beta.hebrewbooks.org/pdfpager.aspx?req=5774&pgnum=1 ויאמר עזרא] - על התנ"ך, דרושים ורמזים מדרשותיו, ירושלים ה'תרע"ד.
* [http://beta.hebrewbooks.org/pdfpager.aspx?req=20502&pgnum=1 מילי דעזרא] - שו"ת וענייני הלכה, שהוציא לאור בנו הרב יהודה לאחר פטירתו, ירושלים ה'תרפ"ד.
שני ספרים נוספים נשארו בכתב יד, "לי לעזרא" ו"פתח העזרה".

== קישורים חיצוניים ==
* [http://www.shaar-binyamin.com/רבי-עזרא-מסלתון-טראב-מילי-דעזרא.html רבי עזרא הכהן מסלתון טראב מח"ס "מילי דעזרא"], באתר שער בנימין
* 
* 
== הערות שוליים ==

קטגוריה:רבנים סורים
קטגוריה:מוהלים
קטגוריה:מחברי ספרי שו"ת
קטגוריה:אבות בתי דין
קטגוריה:דמשק: רבנים
קטגוריה:רבנים ספרדיים
קטגוריה:נפטרים ב-1920
אשיו

אשיו באמצע רחוב ב[[יפן.]]
אשיו (ביפנית: Ashiyu 足湯), הוא בית מרחץ מסורתי המקובל ביפן המיועד לרחיצת כפות הרגליים בלבד. המונח "אשיו" מורכב משתי המילים "אשי" (足 - "כף רגל") ו"יו" (湯 - "מים חמים").

== תפוצה ==

בתי אשיו רבים ממוקמים בפינות הרחוב בעיירות שבהם קיימים מעיינות חמים (אונסן). ניתן למצוא בתי אשיו גם בתחנות רכבת, תחנות צדי הדרך, שדות תעופה, נמלים ופארקים ברחבי יפן. רוב שירותי ה"אשיו" ניתנים בחינם. בחלק מהמקומות נדרש תשלום סמלי או עמלה של עד 200 ין.

ישנם בתי אשיו עם מלתחות לצידם לצורך רחיצת הרגליים והחלפת הבגדים, אולם הם נדירים ביותר בשל כך שמלבד חליצת הנעליים והורדת הגרביים לא נדרשת שום הסרת בגדים או רחצה לפני הכנסת כפות הרגליים למים החמים. חלק מבתי האשיו מאפשרים גם לספוג את הידיים: "טיו" (אמבטיית יד), בנוסף לרגליים.

== שימוש ==
העוברים והשבים יכולים להשתמש באשיו מבלי להסיר את בגדיהם, מלבד נעליהם וגרביהם. לפני תחילת רחיצת הרגליים נדרש לחלוץ נעליים, להסיר את הגרביים ולהישאר ברגליים יחפות. בדרך כלל נהוג גם לגלגל את המכנסיים עד לאזור הברכיים. באשיו לא קיימת דרישה לרחוץ את כפות הרגליים לפני הכנסתן למים החמים. 

באשיו האיברים היחידים הנמצאים במים הם כפות הרגליים ולעיתים גם כל החלק התחתון של הרגליים עד הברכיים. רחיצת הרגליים באשיו יכולה לחמם את כלל הגוף בגלל העורקים וכלי הדם הגדולים הנמצאים ברגליים.

==גלריה==
<gallery>
תמונה:Yumura onsen02s2816.jpg|
תמונה:20061022132302.JPG|
תמונה:Ashiyu (Foot Bath).jpg|
תמונה:Kin-no-yu Arima Onsen04n.jpg|
תמונה:足湯 (29306348093).jpg|
תמונה:足湯写真.jpg|
תמונה:Kussharoko Teshikaga Hokkaido Japan03n.jpg|
תמונה:足湯 (29849723021).jpg|
תמונה:Kin-no-yu Arima Onsen02n3200.jpg|
תמונה:Ishidan-Footbath-censored.JPG|
תמונה:Feet and hands bath in front of the station (309520980).jpg|
תמונה:妻恋舟の湯2.jpg|
תמונה:Maruo Onsen Kirishima10n4592.jpg|
תמונה:Ashiyu2.jpg|
</gallery>

== ראו גם ==
* אונסן
* מעיין חם

== קישורים חיצוניים ==

* [https://www.youtube.com/watch?v=-6QFS6DlQhs אשיו] בתחנת צד דרך ביפן, באתר יוטיוב
* [https://www.youtube.com/watch?v=mtJeyApbgM4 אשיו] בשדה תעופה ביפן, באתר יוטיוב

קטגוריה:מרחצאות
קטגוריה:רגליים יחפות
קטגוריה:יפן: תרבות
קטגוריה:מעיינות חמים
בית א-רוש אל-פוקא

בית א-רוש אל-פוקא (בערבית: بيت الروش الفوقا) הוא כפר פלסטיני הממוקם 18 ק"מ דרומית־מערבית לחברון. הכפר נמצא בנפת חברון בדרום חבל יהודה. לפי נתוני הלשכה הפלסטינית המרכזית לסטטיסטיקה, אוכלוסיית הכפר מנתה 979 תושבים בשנת 2007.

בשנת 1838, בית א-רוש הוזכר על ידי אדוארד רובינסון כמקום "הרוס ונטוש", כחלק מהאזור שבין ההרים לעזה, הכפוף מוניציפלית לחברון.
ויקטור גרן בשנת 1863 ציין את המקום ותיאר בפרוטרוט את אופי ההריסות והחורבות שראה.4

בשנת 1883, "סקר ארץ ישראל המערבית" ציין כי במקום "שרידי חורבות על תלולית".

בזמן המפקד 1931 של ארץ ישראל, אוכלוסיית הכפר, אשר כונה חירבת בית א-ראש אל-עליה, נספרה תחת דורא.

בעקבות מלחמת השחרור, ולאחר הסכמי שביתת-הנשק של 1949, עבר הכפר לשליטה ירדנית.

ממלחמת ששת הימים והלאה, נמצא הכפר תחת שליטה ישראלית.
==קישורים חיצוניים==
*[http://www.palestineremembered.com/GeoPoints/Bayt_al_Rush_al_Fuqa_8316/index.html Welcome To Bayt al-Rush al-Fuqa]
*Survey of Western Palestine, Map 20: [https://web.archive.org/web/20131227120801/http://www.iaa-archives.org.il/zoom/zoom.aspx?folder_id=93&type_id=6&id=8382 IAA], Wikimedia commons
*[http://vprofile.arij.org/hebron/pdfs/Beit%20ar%20Rush%20al%20Foqa.pdf Beit ar Rush al Foqa Village (Fact Sheet)], המכון למחקר יישומי - ירושלים (ARIJ)
*[http://vprofile.arij.org/hebron/pdfs/Beit%20ar%20Roush%20al%20Fouqa_pr_en.pdf Beit ar Rush al Foqa Village Profile], המכון למחקר יישומי - ירושלים (ARIJ)
*[http://vprofile.arij.org/hebron/images/Beit%20ar%20Rush%20al%20Fauqa%20Areal%20Photo.jpg Beit ar Rush al Foqa Village Area Photo], המכון למחקר יישומי - ירושלים (ARIJ)
*[http://vprofile.arij.org/hebron/pdfs/needsfordevelopment/Beit%20ar%20Rush%20al%20Fouqa_vp_en.pdf The priorities and needs for development in Beit ar Rush al Fouqa village based on the community and local authorities’ assessment], המכון למחקר יישומי - ירושלים (ARIJ)

קטגוריה:נפת חברון
קטגוריה:הרשות הפלסטינית: יישובים
קטגוריה:הרי יהודה
Lo Que Más

Lo Que Más (באנגלית: The Most; בעברית: הכי) הוא שיר שהוקלט על ידי הזמרת הקולומביאנית שאקירה, מתוך אלבומה התשיעי, Sale el Sol. השיר יצא לאור ב-19 באוקטובר 2010, בסמוך לצאתו של האלבום.

עם יציאתו נכנס השיר אל המקום ה-28 במצעד השירים הלטיניים הדיגיטליים של בילבורד, למרות שלא יצא כסינגל.

== רקע וכתיבה ==
משאקירה נמסר כי באלבום Sale el Sol, בו נכלל השיר, יש שלושה כיוונים מוזיקליים; הראשון הוא הרומנטי, השני הוא רוק אנד רול, והשלישי והאחרון הוא לטיני וטרופי.

היא פירטה על הכיוון הרומנטי של האלבום ואמרה כי: "הכיוון הרומנטי זה כיוון שלא נכנסתי אליו בשלוש השנים האחרונות, אבל פתאום זה בא אלי ולא יכולתי לוותר על הכיוון הזה. יש שירים שהם מאוד אינטנסיביים, מאוד רומנטיים." הדוגמאות שהביאה שאקירה לכיוון הרומנטי שבאלבום, כוללות בלדות כמו, "Antes de las Seis", והשיר הזה.

השיר נכתב על ידי שאקירה ואלברט מנדז, והופק על ידי שניהם גם כן. בנוסף לכך, השניים כתבו והפיקו גם את "Mariposas", שנכלל באלבום כרצועה ה-7.

== הצלחה ==
למרות שלא יצא כסינגל, הצליח השיר להיכנס אל מצעד השירים הדיגיטליים של בילבורד. כמו כן, הצליח לצבור למעלה מ-13 מיליון השמעות בספוטיפיי.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2010
קטגוריה:שירי שאקירה
קטגוריה:שירים בספרדית
קטגוריה:שירים שנכתבו על ידי שאקירה
קטגוריה:שירים שהופקו על ידי שאקירה
סקוטי ג'יימס

סקוטי ג'יימס (באנגלית: Scotty James; נולד ב-6 ביולי 1994) הוא ספורטאי אוסטרלי המתמחה בגלישת שלג. ג'יימס זכה במדליית כסף באולימפיאדת בייג'ינג (2022) ובמדליית ארד באולימפיאדת פיונגצ'אנג (2018) בגלישת חצי צינור. זכה בשלוש מדליות זהב באליפות העולם ובשמונה מדליות, כולל ארבע מדליות זהב, במשחקי האקסטרים חורף.

==ביוגרפיה==
ג'יימס נולד במלבורן שבאוסטרליה. כבר בגיל שנה החל להתנסות בסקי באלפים האוסטרליים. בגיל שש החל להתחרות בגלישת שלג, בגיל 14 זכה לחסות ראשונה והפך למקצוען, הוא השתתף לראשונה באותה שנה באליפות העולם בה סיים במקום ה-48 בתחרות החצי צינור. שנה לאחר מכן ייצג את אוסטרליה באולימפיאדת ונקובר (2010) והיה צעיר המשתתפים במשחקים האולימפיים. הוא סיים במקום ה-21 במוקדמות תרות החצי צינור ולא העפיל לחצי הגמר. באליפות העולם ב-2013 סיים במקום השישי בתחרות החצי צינור ובמקום ה-16 בסלוספטייל. באולימפיאדת סוצ'י (2014) סיים שוב במקום ה-21 במוקדמות בחצי צינור ובתחרות הסלופסטייל סיים במקום ה-16 בחצי הגמר. לאחר האולימפיאדה החליט להתרכז רק בתחרויות החצי צינור.

ב-2015 זכה במדליית זהב באליפות העולם שהתקיימה בקירשברג שבאוסטריה. הוא הגן על תוארו באליפות העולם שהתקיימה ב-2017 בסיירה נבדה. באותה שנה זכה גם במדליית זהב במשחקי האקסטרים חורף שהתקיימו באספן. הישגיו הביאו לבחירתו לספורטאי החורף של השנה באוסטרליה ב-2015 ולספורטאי השנה באוסטרליה ב-2017.

באולימפיאדת פיונגצ'אנג (2018) נבחר לשאת את דגל המשלחת האוסטרלית בטקס הפתיחה של המשחקים האולימפיים. הוא זכה במדליית ארד בתחרות החצי צינור.

ב-2019 זכה במדליית זהב במשחקי האקסטרים ובמדליית זהב בחצי צינור באליפות העולם שנערכה ביוטה.

ג'יימס נשוי לקלואי סטרול בתו של לורנס סטרול.

==קישורים חיצוניים==

* [https://data.fis-ski.com/dynamic/athlete-biography.html?competitorid=142558&sector=SB סקוטי ג'יימס] באתר הפדרציה הבינלאומית לסקי
* [https://web.archive.org/web/20180206034508/https://www.pyeongchang2018.com/en/game-time/results/OWG2018/en/snowboard/athlete-profile-n3015540-scotty-james.htm סקוטי ג'יימס] באתר אולימפיאדת פיונגצ'אנג
* [http://xgames.espn.com/xgames/athletes/3024210/scotty-james סקוטי ג'יימס] באתר משחקי האקסטרים
* [http://www.espn.com/olympics/story/_/id/21704111/australian-snowboarder-scotty-james-dominate-x-games-aspen-2018-winter-olympics The Third Revolution of Scotty James], אתר ESPN, 18 בדצמבר 2017

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:משתתפי אולימפיאדת ונקובר (2010)
קטגוריה:משתתפי אולימפיאדת סוצ'י (2014)
קטגוריה:גולשי שלג באולימפיאדת פיונגצ'אנג (2018)
קטגוריה:משתתפי אולימפיאדת בייג'ינג (2022)
קטגוריה:נושאי דגל אוסטרליה באולימפיאדה
קטגוריה:גולשי שלג
קטגוריה:ספורטאים אוסטרלים
קטגוריה:מדליסטים אולימפיים אוסטרלים
קטגוריה:זוכי מדליית כסף אולימפית
קטגוריה:זוכי מדליית ארד אולימפית
קטגוריה:אוסטרלים שנולדו ב-1994
סראטוב איירליינס

סראטוב איירליינס (ברוסית: Саратовские авиалинии, מילולית: "נתיבי אוויר מסראטוב") הייתה חברת תעופה רוסית מהעיר סראטוב שהייתה פעילה בשנים 1931–2018 והייתה מבצעת טיסות פנים וטיסות צ'רטר. נמל התעופה סראטוב-מרכז שימש כנמל הבית שלה.

בסוף 2017, תנועת הנוסעים של חברת התעופה הגיעה לכדי 750,000 איש. לחברה היה גם משרדים משניים בנמל התעופה קרסנויארסק ימליאנובו.

== היסטוריה ==
החברה הוקמה ב-19 בספטמבר 1931, כאשר אומץ צו של נשיאות ועדת ההוצאה לפועל של הוולגה התחתונה (סרטוב) שהנחתה לייסד חברת תעופה מקומית.

השנים 1970–1980 היו ימי הזוהר של החברה. טיסות החברה בוצעו במגוון כלי טיס מתוצרת מקומית, לרבות אנטונוב An-24, יאק-40 ואז יאק-42 ששימשו בטיסות אל מוסקבה (ביקובו), לנינגרד (רז'בקה), לבוב, וולגוגרד, קויבישב, פנזה, מגניטוגורסק, סברדלובסק, סאראנסק, איבנובו, וילנה, אדלר ועוד.

בשנות השמונים של המאה ה-20 צורפו לצי החברה גם מטוסי L-410 שהופסקו בשנים 1992–1993.

ב-1994 הוקמה חברת המניות "סראטוב איירליינס".

בנובמבר 2011, 51% ממניות החברה הועברו לאירופלוט על ידי תאגיד "רוסטכנולוגיות", שהחזיק בבעלות על החברה באותה עת. ב-29 בדצמבר 2011 נמכרה החברה למשקיעים פרטיים. ערך המניות הסתכם בכ-290 מיליון רובל.

במאי 2018 הסוכנות הפדרלית לתחבורת אוויר של משרד התחבורה הרוסי חייבה את החברה להפסיק את פעילותה עד ל-31 במאי 2018 ולצמצם את כוח האדם בה, בשל מציאת ליקויים בהתנהלות החברה, שהביאו גם לאסון ההתרסקות בפברואר 2018 ברם החברה המשיכה את פעילותה.
== צי המטוסים ==
צי המטוסים של החברה (נכון למאי 2018):<center class="">
{| class="wikitable toccolours" style="text-align:center"
|+ צי סראטוב איירליינס 
! rowspan="2" style="width:150px; background: #ffa511" | דגם
! rowspan="2" style="width:80px; background: #ffa511" | בשירות
! rowspan="2" style="width:80px; background: #ffa511" | הוזמנו 
! colspan="3" style="width:100px; background: #ffa511" | מספר מושבים
! rowspan="2" style="width:200px; background: #ffa511" | הערות
|- 
! style="width:20px; background: #ffa511" | <abbr title="מחלקת עסקים">C</abbr>
! style="width:20px; background: #ffa511" | <abbr title="מחלקת תיירות">Y</abbr>
! style="width:30px; background: #ffa511" | סך הכל 
|-
|אנטונוב An-148
|1
|—
|—
|83
|83
|בשכירות משנה מחברת התעופה "רוסיה". מטוס אחד באחסנה. כל המטוסים מדגם זה קורקעו, בעקבות התרסקות טיסת 703
|-
| rowspan="2" |יאק-42D
| rowspan="2" |5
| rowspan="2" |—
|—
|120
|120
| rowspan="2" |עוד 7 מטוסיםמאוחסנים
|-
|16
|84
|100
|-
|אמבראר E-195
|2
|2
|10
|104
|114
|להשכרה על פיהסכם מסחר
|-
|בואינג 737-800
| — 
|1
|190
|190
|
|מטוסים ראשונים תוכננו להיכנס לשירות במהלך 2018
|-
!סך הכל
!8
!3
!
!
!
!
|}
</center>בינואר 2018, הגיל הממוצע של הצי היה 16.8 שנים, כולל מטוסי היאק-42 שגילו הממוצע הוא 30.4 שנים ואנטונוב 148 שמגיע לכדי 7.9 שנים ומטוסי Embraer E-195 – 9.9 שנים.

== תאונות ==
ב-11 בפברואר 2018 מטוס אנטונוב An-148 שהמריא מנמל התעופה הבינלאומי דומודדובו שבמוסקבה לעיר אורסק, התרסק בפרוורי מוסקבה. על הסיפון היו 65 נוסעים ושישה אנשי צוות, כולם נספו.

== קישורים חיצוניים ==

* 
==הערות שוליים==

קטגוריה:חברות תעופה רוסיות שנסגרו
חברת תעופה
יגואר C-X75

יגואר C-X75 (באנגלית: Jaguar C-X75) היא מכונית קונספט בתצורת מכונית ספורט, 2 דלתות קופה, המאופיינת על ידי 2 סוגי מנועים המופעלים במשולב: מנוע בעל הנעה חשמלית (4 מנועים) ו-2 מנועים טורבינה (מנוע דיזל) המונעים על ידי טורבינת גז.

דגם ה"יגואר C-X75" מוגדר כמכונית על.

=="יגואר C-X75"==
 

יגואר C-X75 הוא רכב היברידי חשמלי, 2 מושבים, מכונית קונספט, המיוצר על ידי יגואר בשיתוף עם "פורמולה אחת" צוות וויליאמס F1 (Williams Grand Prix Engineering). דגם ה"יגואר C-X75" מייצר 778 כ"ס באמצעות ארבעה מנועים חשמליים "YASA", כשלכל אחד מהם כונן אחד מארבעת הגלגלים. הסוללות המניעות את המנועים הללו נטענות באמצעות שתי טורבינות גז זעירות דיזל במקום מנוע קונבנציונלי בעל ארבע פעימות. 

עד 250 מכוניות היו מתוכננות להיבנות בשותפות עם צוות פורמולה 1 וויליאמס F1 . עד גרסת הייצור היה צפוי להיות כל טווח חשמלי של 50 ק"מ (31 מייל). בדצמבר 2012 הודיעה יצרנית הרכב על ביטול הייצור עקב המשבר הכלכלי העולמי המתמשך.

דגם ה"יגואר C-X75" הוצג בסרט ספקטר הסרט ה-24 של ג'יימס בונד. 

המנגנון מופעל על ידי ארבעה מנועים חשמליים - אחד לכל גלגל - המייצרים 780 כ"ס (582 קילוואט) כל מנוע שוקל 50 ק"ג. 

טורבינות הגז מיקרו של "Bladon Jets" תייצר מספיק חשמל כדי להרחיב את טווח המכונית ל 900 ק"מ תוך ייצור 28 גרם של פחמן דו-חמצני לקילומטר על מחזור הבדיקה של האיחוד האירופי.

כאשר הרכב פועל רק על כוח הסוללה, ל"יגואר C-X75" יש טווח חשמלי של 110 ק"מ (68 מייל).

===נתונים טכניים===

* 2 דלתות

* 2 מושבים

* מנוע מרכזי

* מבנה הכנפון האחורי ועיצוב אווירודינמי ייעודי של תחתית הרכב יוצרים במהירות של 320 קמ"ש כוח הצמדה של כ- 200 ק"ג

* מערכות בקרת יציבות אקטיביות המשפרות את היציבות הכיוונית במהירויות גבוהות

* סוללת ליתיום-יון

* הנעה לכל 4 הגלגלים (PHEV) 

* מקדם גרר - 0.32

* תאוצה בין 0-100 קמ"ש (נמדד 0-62 קמ"ש) - 3.4 שניות

* מחיר היחידה - 1,115,000 דולר

== תמונות ==
<gallery mode="packed" heights="110">
קובץ:Mondial de l'Automobile 2010, Paris - France (5057665651).jpg | "יגואר C-X75"
קובץ:Cx75 paris 2.JPG | "יגואר C-X75"
קובץ:Cx75 paris 5.JPG | "יגואר C-X75"
קובץ:FINAL CX-75 01 (9098862206).jpg| "יגואר C-X75" 
קובץ:FINAL CX-75 12 (9098863974).jpg | "יגואר C-X75" - מבט לתא הנהג
קובץ: Festival automobile international 2011 - Jaguar C-X75 - 03.jpg | "יגואר C-X75" - מבט לתא הנהג
קובץ:Festival automobile international 2011 - Jaguar C-X75 - 05.jpg | "יגואר C-X75"
קובץ:FINAL CX-75 03 (9098863574).jpg | "יגואר C-X75"
קובץ:Cx75 paris 4.JPG | "יגואר C-X75"
קובץ:Mondial de l'Automobile 2010, Paris - France (5058286804).jpg | "יגואר C-X75"
קובץ:Jaguar C-X75-1657 (9098865406).jpg | מנוע "יגואר C-X75"
</gallery>

== קישורים חיצוניים ==

* 
* 
* 

==הערות שוליים==

קטגוריה:מכוניות קונספט
קטגוריה:מכוניות ספורט
קטגוריה:מכוניות על
קטגוריה:מכוניות מנוע מרכזי
קטגוריה:מנוע טורבינת גז
קטגוריה:מכוניות היברידיות
קטגוריה:דגמי מכוניות שהושקו ב-2010
קטגוריה:מכוניות בריטיות
C-X75
החלטה 54 של מועצת הביטחון של האו"ם

החלטה 54 של מועצת הביטחון של האו"ם היא החלטה של מועצת הביטחון של האו"ם שהתקבלה ב-15 ביולי 1948 על ידי מועצת הביטחון של האומות המאוחדות. 

ההחלטה קבעה שהמצב בארץ ישראל מהווה איום על השלום כמשמעותו בסעיף 39 של מגילת האומות המאוחדות. ההחלטה פנתה לכל הממשלות והרשויות הנוגעות בדבר לחדול מפעולה צבאית נוספת ולהכריז על הפסקת אש לצבאותיהם שתיכנס לתוקף במועד שייקבע על ידי המתווך בשלושת הימים הקרובים. כמו כן הצהיר כי אי מילוי צווים אלה יוכיח את קיומה של הפרת שלום כמשמעותה בסעיף 39 של האמנה ויחייב שיקול דעת מיידי של המועצה.

עוד הוסיפה ההחלטה, כי יש צורך הכרחי בהפסקת אש בעיר ירושלים. החלטה זו הורתה למתווך של האו"ם להמשיך במאמציו לחסל את האלימות בירושלים ולהבטיח גישה בטוחה אליה. בנוסף, יש לבחון את ההפרות של הפסקות האש הקודמות שנקבעו על ידי המועצה ולשם כך הוקם צוות מיוחד המטפל בנושא זה.

בהחלטה תמכו 7 מדינות, סוריה הצביעה נגד ההחלטה בעוד ארגנטינה, הרפובליקה הסובייטית הסוציאליסטית האוקראינית וברית המועצות נמנעו.

==ראו גם==
* מלחמת העצמאות
* תוכנית החלוקה
* החלטה 61 של מועצת הביטחון של האו"ם

==קישורים חיצוניים==
*[https://undocs.org/S/RES/54(1948) נוסח ההחלטה]

54
54
קטגוריה:מלחמת העצמאות
רובר BRM

"רובר BRM (באנגלית: Rover-BRM) היא מכונית מרוץ המאופיינת על ידי מנוע טורבינה המונע על ידי טורבינת גז, מתוצרת יצרנית הרכב הבריטית רובר, (באנגלית: "The Rover Company Limited"), בשותפות עם יצרנית מכוניות המרוץ הבריטית "British Racing Motors (BRM)" אשר יוצרה בין השנים 1962–1965.

דגם "רובר BRM" השתתף במרוצי מרוץ 24 השעות של לה מאן בשנים 1963, 1964,1965 בקטגוריה של נפח מנוע 2.0 ליטר.

יוצרו 3 יחידות בלבד (T2 ,T3 ,T4).

==רובר BRM==
* 2 דלתות
* 2 מושבים
* מנוע מרכזי
== תמונות ==
<gallery mode="packed" heights="110">
קובץ:Rover-BRM-1.jpg | "רובר BRM"
קובץ:Rover-BRM-2.jpg | "רובר BRM"
קובץ:Rover BRM Gas Turbine car from the mid-1960s (11031605736).jpg | "רובר BRM"
קובץ:Rover-BRM-3.jpg | "רובר BRM" - מבט לתא הנהג
קובץ:Rover-BRM-4.jpg | "רובר BRM"
קובץ:Rover BRM - Gas Turbine Heritage Motor Centre, Gaydon.jpg | "רובר BRM"
קובץ:Rover BRM Gas Turbine car from the mid-1960s (11031496525).jpg | "רובר BRM"
קובץ:Rover BRM Gas Turbine car from the mid-1960s (11031487945).jpg | "רובר BRM"
</gallery>

==ראו גם==
* רובר JET1
* טורבינה
* טורבינת גז

==קישורים חיצוניים==

* 
* 

==הערות שוליים==

קטגוריה:דגמי מכוניות שהושקו ב-1962
קטגוריה:מכוניות מרוץ
קטגוריה:מכוניות מנוע מרכזי
קטגוריה:מנוע טורבינת גז
קטגוריה:מכוניות בריטיות
BRM
אצטדיון איפורואה

האצטדיון העירוני איפורואה (בספרדית: Ipurua Municipal Stadium) הוא אצטדיון בעיר אייבר שבספרד. האצטדיון משמש כאצטדיון הביתי של קבוצת אייבר מליגת המשנה הספרדית ומכיל 8,164 מקומות ישיבה.

== היסטוריה ==
האצטדיון נפתח בתאריך 14 בספטמבר 1947, במשחק בין אייבר לבין יריבתה המקומית, אלגויבר. עם חזרתה של אייבר לליגה השנייה בספרד בשנת 1989, עבר האצטדיון שיפוץ ראשון.

בקיץ 2014 עלה המועדון לראשונה בהיסטוריה לליגה הבכירה, ומיד החלו תוכניות להרחבת האצטדיון. האצטדיון עומד בקריטריונים של אופ"א לאירוח משחקים.

== קישורים חיצוניים ==

* [http://www.sdeibar.com/en/club/ipurua-stadium/ אצטדיון איפורואה] באתר הרשמי של אייבר
* [http://www.stadiumguide.com/estadio-de-ipurua// האצטדיון] באתר The Stadium Guide

==הערות שוליים==

איפורואה
קטגוריה:חבל הבסקים: ספורט
קטגוריה:אייבר (כדורגל)
קטגוריה:אייבר
קרייזלר טורבין קופה

קרייזלר טורבין קופה (באנגלית: Chrysler Turbine Coupe) היא מכונית קופה, אשר הורכב בה מנוע טורבינה מונע על ידי טורבינת גז, מתוצרת יצרנית הרכב האמריקאית קרייזלר אשר יוצרה בין אוקטובר 1963 - לאוקטובר 1964.

את מנועי הטורבינה ייצרה קרייזלר משנת 1962.

סך הכול יוצרו 55 יחידות.

=="קרייזלר טורבין קופה"==

===מנוע טורבינה===
* מנוע טורבינה (מנוע קרייזלר סוג A-831)
* מונע על ידי טורבינת גז
* מנוע A-831 יכול לפעול על סולר, בנזין נטול עופרת, נפט, ודלק סילוני JP-4.
* משקל המנוע: 190 ק"ג
* בשל המבנה שלהם, המנועים לא דרשו: נוזל לרדיאטור, מערכת קירור, רדיאטור, מוטות חיבור או גל ארכובה
* יחס לחץ במדחס 1:4 (יעילות של 80%)

===נתונים טכניים===
* 2 דלתות
* הגה כוח
* בלמי תופים
* בלמי כוח
* קפיץ סלילי בכל גלגל קדמי
* טכומטר (מד סיבובי מנוע)
* תמסורת אוטומטית - 3 מהירויות (מסוג "TorqueFlite")
* תאוצה בין 0 - 100 קמ"ש היא 12.0 שניות
* עיצוב - אלווד אנגל (Elwood Engel)
* מחיר היחידה: 50,000-55,000 דולר

== תמונות ==
<gallery mode="packed" heights="130">
קובץ:Chrysler Turbine Car Worlds Fair 1964.jpg|"קרייזלר טורבין קופה" בתערוכת הרכב הבינלאומית של ניו יורק, שנת 1964
קובץ:Henry Ford Museum August 2012 66 (1963 Chrysler gas turbine sedan).jpg | "קרייזלר טורבין קופה"
קובץ:1963 Chrysler Turbine Coupe (31064150674).jpg | "קרייזלר טורבין קופה"
קובץ:1963 Chrysler Turbine in Hershey PA.JPG | "קרייזלר טורבין קופה", שנת 1963
קובץ:ChryslerTurbineEngine01 crop1.jpg |מנוע "קרייזלר טורבין קופה"
קובץ:1963 Chrysler Turbine Coupe (31527648910).jpg | "קרייזלר טורבין קופה", שנת 1963 - מבט לתא הנהג
קובץ:Henry Ford Museum August 2012 67 (1963 Chrysler gas turbine sedan).jpg | "קרייזלר טורבין קופה", שנת 1963
קובץ:Exploded view of the A831 gas turbine.jpg| מנוע הטורבינה של "קרייזלר טורבין קופה"
קובץ:1963 Chrysler Turbine (30933107014).jpg | "קרייזלר טורבין קופה"
קובץ:Chrysler Turbine exhaust.JPG | "קרייזלר טורבין קופה"
</gallery>

==ראו גם==
* קרייזלר
* טורבינה
* טורבינת גז
==לקריאה נוספת==
* [https://www.pinterest.co.uk/pin/342273640407973583/ "קרייזלר טורבין קופה" - תמונות] (pinterest.co.uk)

==קישורים חיצוניים==

* 

==הערות שוליים==

קטגוריה:דגמי מכוניות שהושקו ב-1963
קטגוריה:מכוניות קופה
קטגוריה:מנוע טורבינת גז
קטגוריה:מכוניות אמריקאיות
קטגוריה:רכבי קרייזלר
מקמאפיה (סדרת טלוויזיה)

מקמאפיה (באנגלית: McMafia) היא סדרת טלוויזיה מסוגת הדרמה שנוצרה על ידי חוסיין אמיני וג'יימס ווטקינס שגם ביים. הסדרה נוצרה בהשראת הספר מקמאפיה: פשע ללא גבולות (2008) שנכתב על ידי העיתונאי מישה גלני.

הסדרה נעשתה על ידי BBC בשיתוף פעולה עם רשת AMC וחברת Cuba Pictures ושודר בערוץ BBC החל מ-1 בינואר 2018.

== תקציר עלילת הסדרה ==
בסדרה מככב ג'יימס נורטון כאלכס גודמן, צעיר לונדוני, בן לאב רוסי שנמשך עמוק אל תוך עולם הפשע המאורגן. אלכס מנסה לחיות את חייו בניסיון להימלט מהצל של העבר הפלילי של אביו – שהיה בקשרים עם המאפיה הרוסית. הוא בונה את העסק הלגיטימי שלו יחד עם ארוסתו רבקה, אך כשהעבר של משפחתו חוזר לאיים עליהם, אלכס נאלץ לבחון מחדש את עולם הערכים שלו כדי להגן על אלה שהוא אוהב. מה שמתחיל כסיפור של הישרדות ונקמה הופך לסיפור אופייני של מאבקו של אדם נגד פיתיונות השחיתות בעולם המודרני ובתוך עצמו.

== צוות השחקנים ==
* ג'יימס נורטון – אלכס גודמן
* דייוויד סטראתיירן – סמיון קליימן
* ג'ולייט ריילנס – רבקה הרפר, ארוסתו של אלכס
* אלכסיי סרבריאקוב – דמיטרי גודמן, אביו של אלכס
* מריה שוקשינה – אוקסנה גודמן
* פיי מרסיי – קטיה גודמן, אחותו של אלכס
* אושרי כהן – ג'וזף, שומר ראש
* דייוויד דנסיק – בוריס גודמן
* סופיה לבדבה – לודמילה
* קיריל פירוגוב – איליה פיודורוב
* מראב נינידזה – ואדים קליאגין
* קארל רודן – קארל בנש
* צ'או בלאט – אנטוניו מנדז
* נוואזודין סידיקואי – דילי מחמוד
* מריה מאשקובה – מאשה פופובה
* יובל שרף – טניה
* אנה לבאנובה – נטשה קליאגינה
* דנילה קוזלובסקי – מישין
* ארדן טלמיסוב – טימור

==הפקה==
BBC הכריזה על תחילת העבודה על הסדרה באוקטובר 2015. באפריל 2016 לוהק ג'יימס נורטון לתפקיד הראשי ולבימוי הסדרה נשכר ג'יימס ווטקינס. לתפקיד הוריו של הגיבור לוהקו השחקנים הרוסיים אלכסיי סרבריאקוב ומריה שוקשינה, יחד עם דייוויד סטראתיירן לתפקיד קליימן, איש עסקים ישראלי, שהוכרז על ליהוקו בנובמבר 2016.
צילומי הסדרה נערכו בלונדון, קרואטיה, קטר, מומבאי, קהיר, בלגרד, בליז סיטי, איסטנבול, תל אביב ובאתרים כמו לנקסטר האוס, מוזיאון ויקטוריה ואלברט ובחצי האי ערב ומוסקבה.

תקציב כל פרק עומד על כמה מיליוני ליש"ט.

==ביקורות==
הסדרה שודרה ב-1 בינואר 2018 וקיבלה ביקורות מעורבות. The Guardian תיאר את הסדרה כ"עשויה היטב" וציין את תחושת הציפייה שליוותה את ההפקה, גם באתר וואלה! שיבחו את איכות הסדרה.

מספר כלי תקשורת ציינו כי אם השמועות על ליהוק של ג'יימס נורטון לתפקיד ג'יימס בונד היו הכוונות, הרי שהסדרה הפיגה אותם. בביקורת של The Telegraph על הפרק השני אומנם צוין העשייה הנכונה של הפרק אך ביקרה את איכות משחקו של ג'יימס נורטון.

== קישורים חיצוניים ==
* 
* 
* [https://web.archive.org/web/20180131001315/http://www.amc.com/shows/mcmafia/exclusives/mcmafia-about-the-show מקמאפיה] באתר AMC
* [http://www.bbc.co.uk/programmes/p05pksm8 מקמאפיה] באתר BBC
* [https://youtu.be/OfU0a-b6Iqs קדימון הסרט] באתר יוטיוב

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:סדרות דרמה המשכיות
קטגוריה:סדרות טלוויזיה בריטיות שעלו לשידור בשנות ה-2010
קטגוריה:AMC
קטגוריה:תוכניות טלוויזיה שמתרחשות ברוסיה
קטגוריה:זוכי פרס אמי הבין-לאומי: דרמה
תחנות צדי הדרך

אהימה שבחבל שיקוקו.]]
תחנות צדי הדרך (ביפנית: Michi no eki 道の駅) אלו שטחי ממשל יפניים המיועדים למנוחה ולהתרעננות, הנמצאים לאורכי דרכים וכבישים ארציים ברחבי יפן.

בנוסף לייעודם הרשמי שנועד לספק מקומות מנוחה ורגיעה, בתחנות אלו מצויים גם מגוון חנויות במטרה לקדם תיירות ומסחר מקומיים. חנויות אלו יכולות למכור תוצרת מקומית, חטיפים, מזכרות וסחורות אחרות. כל תחנות צדי הדרך מאפשרות גישה לעוברי האורח במשך 24 שעות ביממה ומספקות חנייה, שירותים ציבוריים ומתקני שיתוף מידע.

נכון למאי 2016 קיימות 1093 תחנות צדי דרך ברחבי יפן: 117 באי הוקאידו, 150 בחבל טוהוקו, 167 בחבל קאנטו, 76 בחבל הוקוריקו שבאי הונשו, 125 בחבל צ'ובו, 138 בחבל קנסאי, 101 בחבל צ'וגוקו, 84 בחבל שיקוקו ו-135 באזורי קיושו ואוקינאווה.

== קישורים חיצוניים ==

* 
* "[https://www.michi-no-eki.jp/stations/english Michi no eki - תחנות צדי הדרך]" - האתר הרשמי, (באנגלית)

== הערות שוליים ==

קטגוריה:חנויות
קטגוריה:יפן: תחבורה
קטגוריה:יפן: תרבות
האנה מורטקוביץ'-אולצ'קובה

האנה (חנה) מורטקוביץ'-אוֹלצָ'קובה (בפולנית: Hanna Mortkowicz-Olczakowa; ) הייתה משוררת וסופרת יהודיה-פולניה ניצולת השואה, מולי"ת, ותסריטאית. מחברת ספרים לילדים ולבני נוער.

==קורות חיים==
נולדה בוורשה למשפחה יהודית, שהייתה מעורה בחוגי התרבות הפולנית. אביה יעקב מורטקוביץ', היה מוציא לאור ידוע בוורשה, ששם קץ לחייו בשנת 1931 בתקופת המשבר הכלכלי. אמה ינינה מורטקוביץ', הייתה סופרת, מתרגמת ומולי"ת. 

הבית בו היא גדלה היה מוקד של פגישות עם סופרים, משוררים ואמנים.

האנה למדה בתיכון כללי בוורשה, ולאחר מכן פנתה ללימודי פולנית ואמנות באוניברסיטת ורשה. ב-1924 פרסמה את ספר השירים הראשון שלה. לאחר מכן פרסמה ספרים נוספים לצעירים ומבוגרים, חלקם מלווים באיורים מעשה ידיה. 

לאחר התאבדותו של אביה, המשיכו האנה אמה בהפעלת הוצאת הספרים, שפעלה עד פרוץ מלחמת העולם השנייה. 

בזמן השואה הסתתרו האנה ואמה בחלק הארי של ורשה, ולאחר מרד ורשה הם הובלו עם אלפים מתושבי העיר למחנה המעצר הסמוך לעיר. 

עם תום המלחמה היא חידשה עם אמה את פעילות ההוצאה והחנות. בהמשך שימשה כסגנית איחוד הסופרים הפולני בקרקוב. 

האנה כתבה שירים הקשורים לחוויית מלחמת העולם כפי שנחוותה על ידי מבוגרים וצעירים. כן כתבה ספרי ביוגרפיות. ספרה הידוע הוא הביוגרפיה שפרסמה על יאנוש קורצ'אק, ושתורגמה גם לאנגלית, ספרדית וגרמנית
. מורטקוביץ הכירה אישית את יאנוש קורצ'אק, שהוצאת הספרים של משפחתה פרסמה את כתביו לפני השואה. 
היא כתבה את התסריט לסרט הפולני "Zagubione uczucia" (רגשות אבודים). הסרט נחשב כמבשר הנאו-ריאליזם של הקולנוע הפולני.

היא נפטרה ב-1968 ונקברה בבית הקברות בקרקוב. 

הייתה נשואה לתדיאוש אולצ'ק. בתם, יואנה אולצ'אק-רוניקייר, גם היא סופרת וגם היא פרסמה ביוגרפיה על קורצ'אק שתורגמה גם לעברית ("קורצ'אק – ניסיון לביוגרפיה", זמורה-ביתן, 2013).

==קישורים חיצוניים==
* [http://www.ipsb.nina.gov.pl/a/biografia/hanna-mortkowicz-olczakowa ביוגרפיה באתר ביוגרפיות פולני] בפולנית.

==הערות שוליים==

קטגוריה:סופרות יהודיות פולניות
קטגוריה:מו"לים יהודים פולנים
קטגוריה:יהודים בשואה: פולין
קטגוריה:משוררים יהודים פולנים
קטגוריה:תסריטאיות
קטגוריה:תסריטאי קולנוע יהודים
קטגוריה:סופרי ילדים ונוער יהודים
קטגוריה:סופרי ילדים ונוער פולנים
קטגוריה:ניצולות השואה
קטגוריה:פולנים שנולדו ב-1905
קטגוריה:פולנים שנפטרו ב-1968
ינינה מורטקוביץ

ינינה (ז'נטה) מורטקוביץ הורביץ (בפולנית: Janina (Żaneta) Mortkowicz; 20 באוקטובר 1875 – 27 בדצמבר 1960) הייתה סופרת, מתרגמת ומולי"ת יהודיה-פולניה ניצולת השואה.

==קורות חיים==
נולדה בוורשה למשפחה יהודית, בתם של גוסטב הורוביץ (1844-1882) וג'וליה לבית קליינמן (1845-1912). סבה מצד אביה היה הרב אלעזר הורוויץ, הרב הראשי של הקהילה האורתודוקסית בווינה. היא הייתה אחותם של מקסימיליאן הורביץ (1877-1937) אידאולוג קומוניסטי ושל קמילה קנצביץ' (1879-1952).
נישאה למוציא לאור היהודי-פולני יעקב מורטקוביץ, ועבדה איתו בניהול חנות ספרים בוורשה ובניהול הוצאת ספרים. 

בשנת 1903 החלה את דרכה הספרותית בכתיבת הספר O wychowaniu estetycznem ("על חינוך אסתטי").

ב-1919 תרגמה את הספר "הנערים מרחוב פאל" מהונגרית לפולנית. ינינה מורטקוביץ גם תרגמה לפולנית את ספרה של סלמה לגרלף "מסע הפלאים של נילס הולגרסון" ואת חלק מספרי דוקטור דוליטל.

לאחר התאבדות בעלה הובילה יחד עם בתה האנה מורטקוביץ'-אוֹלצָ'קובה את הוצאת הספרים שלו. 
בתקופת השואה, היא ובתה הסתתרו בצד הארי של ורשה. לאחר המלחמה, היא פתחה את החברה שלה שוב והובילה אותה עד 1950. 

יאנינה הורביץ נפטרה ב-27 בדצמבר 1960.

קטגוריה:סופרות יהודיות פולניות
קטגוריה:מו"לים יהודים פולנים
קטגוריה:מתרגמים לפולנית
קטגוריה:מתרגמים יהודים פולנים
קטגוריה:יהודים בשואה: פולין
קטגוריה:ניצולות השואה
קטגוריה:ילידות 1875
קטגוריה:נפטרות ב-1960
מקסימיליאן הורביץ

מקסימיליאן הנריק הורביץ (Maksymilian Horwitz; 6 בספטמבר או 27 באוגוסט 1877, ורשה – 20 בספטמבר 1937, מוסקבה) היה פעיל קומוניסטי יהודי-פולני ובינלאומי, ועיתונאי.

==ביוגרפיה==
נולד לגוסטב הורביץ (1844–1882) ויוליה הורביץ לבית קליינמן (1845–1912). אביו היה בנו של הרב אלעזר הורוויץ – הרב הראשי של וינה. אחותו הייתה הסופרת, המתרגמת והמו"לית ינינה מורטקוביץ.

בשנת 1898 הוא סיים את הפקולטה לפיזיקה ומתמטיקה גנט שבבלגיה וקיבל תואר דוקטור. באותו זמן היה פעיל בתנועת הפועלים בבלגיה. מ-1898 חזר לוורשה, היה פעיל במפלגה הסוציאליסטית הפולנית והיה ממנסחי המצע שלה. באוקטובר 1903 השתתף בכינוס יהודי מטעם המפלגה הסוציאליסטית בגרודנו ושם הוחלט על מאבק בציונות. בשנים 1905–1906 הוא נכלא בביתן העשירי של מצודת ורשה, גורש לסיביר ומשם נמלט לשווייץ. היה פעיל בארגונים ומפלגות שונות של השמאל הסוציאליסטי והקומוניסטי בפולין. בשנת 1905 נעצר ונכלא שוב ונמלט שוב מהכלא. בשנת 1922 היה לחבר הוועד הפועל של הקומינטרן. לאחר 1926 סולק מפעילות בקומינטרן בפולין ומאז שהה באופן קבוע בברית המועצות. שם היה חבר במפלגה הקומוניסטית של ברית המועצות. לאחר הקונגרס השביעי של האינטרנציונל הקומוניסטי (1935) בשנים 1935–1937, הוא היה המזכיר הפוליטי של העיתון "Komunisticzeskij Internacjonał" וחבר ועדת הביקורת הבינלאומית של הקומינטרן.

ב -21 ביוני 1937 במוסקבה נעצר על ידי הנ.ק.ו.ד. כחלק מהטיהורים הגדולים ב-20 בספטמבר 1937, הורשע על ידי בית הדין המיוחד של ברית המועצות על בגידה של המולדת ובחברות בארגון טרור נגד המהפכה. הוא הוצא להורג ביריה עוד באותו יום. גופתו נשרפה בקרמטוריום בבית העלמין בדונסקי.

שמו טוהר על ידי הסובייט העליון של ברית המועצות בתאריך 29 באפריל 1955.

אשתו, סטפניה הורוביץ-וולקה (לבית הרינג, 1881-1937?), הייתה גם פעילה בתנועת הפועלים ונפלה גם קרבן לטיהורים הגדולים.

בנם, סטניסלב ביילסקי-ולצקי (Stanisław Bielski-Walecki), מהנדס טיס, מ-1926 בברית המועצות, שב לפולין ב-1947, והיה אלוף-משנה בצבא הפולני.
==לקריאה נוספת==
* יואנה אולצ'אק-רוניקר, בגן הזיכרון, הוצאת שוקן, 2012, תרגם מפולנית עוזי פריידקין

==קישורים חיצוניים==

* [http://www.jhi.pl/psj/Horowic_(Horowitz)_Maksymilian_Henryk ערכו באתר המכון היהודי ההיסטורי בוורשה] 

קטגוריה:יהודים פולנים
קטגוריה:קומוניסטים יהודים
קטגוריה:קומוניסטים פולנים
קטגוריה:מורשעים בעבירות על רקע אידאולוגי בברית המועצות
קטגוריה:יהודים שהוצאו להורג ברוסיה ובברית המועצות
קטגוריה:קורבנות הטיהורים הגדולים
קטגוריה:ילידי 1877
קטגוריה:נפטרים ב-1937
את לי לילה (אלבום)

את לי לילה הוא אלבום האוסף השני והאלבום התשיעי, והנמכר ביותר בכל הזמנים מאלבומיו של בעז שרעבי. האלבום, שיצא בשנת 1993, נמכר בלמעלה מ-250,000 עותקים, והוא האלבום הרביעי הנמכר ביותר בכל הזמנים בישראל.

== האוסף ==
האוסף שיצא ב-1993 היה האוסף השני לאחר כל הלהיטים באנגלית שיצא ב-1984, והוא איגד בתוכו 17 שירים בעברית מ-8 אלבומי האולפן הראשונים של שרעבי.

בין השירים היו להיטים רבים, ביניהם: גרסה עברית ל"פמלה" שכיכב בתקליטו הראשון (בעז (העטיפה האדומה)) בגרסה אנגלית, "הלוואי" שכתב אהוד מנור והתמודד בתחרות הקדם-אירוויזיון של 1986, "לתת" שכתבה חמוטל בן זאב, "את לי לילה" שכתב שרעבי יחד עם יואל גוב ארי שזכה ל-14 גרסאות כיסוי, שהמוכרת בהן היא גרסתו של זוהר ארגוב, והשיר "ברית עולם" שנכתב על יד אהוד מנור, והולחן על יד מתי כספי. השיר בוצע בתחילה יחד עם כספי אך בהקלטת האלבום הוקלט כסולו.

כמו כן שולבו השירים "לשיר איתך" שהוקלט במיוחד ב-1987 עבור שושנה דמארי לאחר שנים בהן לא הופיעה והקליטה שירים, את השיר שכתב אהוד מנור, והלחין שרעבי ביצעו שרעבי ודמארי כדואט, "מי ידע שכך יהיה" שנכתב על ידי עוזי חיטמן ובוצע כשיר להעלאת מורל החיילים במלחמת יום הכיפורים והוקלט בהקלטת אולפן באלבומו השני של שרעבי (בעז (העטיפה הירוקה)), "אצלי הכל בסדר" שנכתב על ידי שמרית אור והוקלט ב-1983 יחד להקת ברוש, "חופשי ומאושר" שכתב דודו ברק והלחין שרעבי שזכה למספר רב של גרסאות כיסוי.

=== שירי האלבום ===
כל שירי האלבום הולחנו על ידי בעז שרעבי. מלבד: "ברית עולם" שהולחן על יד מתי כספי, "מי ידע שכך יהיה" שהולחן על ידי עוזי חיטמן, "תני לי יד" שהולחן על ידי נורית הירש, "חידה את לי" שהולחן על ידי אביהו מדינה, "ספרי" ו"דרור יקרא" לחן תימני עממי.
#פמלה - מילים: זמירה חן, עיבוד: יגאל חרד [3:33]
#הלוואי - מילים: אהוד מנור, עיבוד: ננסי ברנדס [3:05]
#לתת - מילים: חמוטל בן זאב, עיבוד והפקה מוזיקלית: ירון בכר [4:45]
#את לי לילה - מילים: יואל גוב ארי ובעז שרעבי, עיבוד והפקה מוזיקלית: יזהר אשדות ומשה לוי [5:24]
#ברית עולם (שיר) - מילים: אהוד מנור, לחן: מתי כספי, עיבוד והפקה מוזיקלית: ירון בכר [4:54]
#לשיר איתך - דואט עם שושנה דמארי - מילים: אהוד מנור, עיבוד והפקה מוזיקלית: ירון בכר [4:26]
#מי ידע שכך יהיה - מילים ולחן: עוזי חיטמן, עיבוד: קובי אושרת [3:56]
#אצלי הכל בסדר - מילים: שמרית אור, עיבוד והפקה מוזיקלית: יזהר אשדות ומשה לוי [5:08]
#תני לי יד - מילים: שמרית אור, לחן: נורית הירש, עיבוד והפקה מוזיקלית: יזהר אשדות ומשה לוי [3:49]
#חופשי ומאושר - מילים: דודו ברק [2:53]
#חייך וחיי - מילים: דודו ברק, עיבוד: אלברט פיאמנטה [4:22]
#הביטי מי חזר - מילים: אהוד מנור, עיבוד והפקה מוזיקלית: ירון בכר [4:18]
#אהבה לבנת כנף - מילים: שמרית אור, עיבוד והפקה מוזיקלית: יזהר אשדות ומשה לוי [5:16]
#חידה את לי - מילים: עודד ספיר, לחן: אביהו מדינה, עיבוד: אריה לבנון [3:53]
#משאלה - מילים: אהוד מנור, עיבוד והפקה מוזיקלית: ירון בכר [5:00]
#ספרי - מילים: רבי שלום שבזי, לחן:עממי, עיבוד והפקה מוזיקלית: מתי כספי [3:27]
#דרור יקרא - מילים: דונש בן לברט [2:45]

== קישורים חיצוניים ==

* [https://web.archive.org/web/20150907185837/http://www.musicaneto.com/product/את-לי-לילה-אוסף/ האלבום], באתר (דיסק סנטר)

קטגוריה:אלבומי אוסף מ-1993
קטגוריה:אלבומי בעז שרעבי
קטגוריה:אלבומי אוסף בעברית
קטגוריה:אלבומי פלטינה כפולה ומעלה בישראל
קטגוריה:אלבומי חברת הד ארצי
מערך המזון

תג מערך המזון]]
תג מרכז המזון הישן]]
מרכז המזון היה מרכז לוגיסטי של חיל הלוגיסטיקה בצה"ל שהיה אחראי על רכישת ואספקת פריטי מזון ושירותי מזון לכלל יחידות צה"ל, בהתאם לאופי הפעילות ולסוגי האוכלוסיות השונות. המרכז פועל בכמה שיטות, כגון: בישול במטבח מוסדי המופעל על ידי חיילים, בשיתוף פעולה חברות קייטרינג, העברת "דמי כלכלה" (סכום כסף חודשי) המיועדים לקניית מזון, רכש מסניפי רשתות אזרחיות. המרכז היה כפוף פיקודית לאגף הטכנולוגיה והלוגיסטיקה (אט"ל) במטה הכללי, ומקצועית לחיל הלוגיסטיקה.

בתחילת 2018 המרכז הפך למערך המזון וקיבל תג חדש. 

ב־29 ביוני 2020 נערך טקס סגירת מערך המזון, שהתמזג עם יתר מרכזי אט"ל, במסגרת פרויקט המרה"ס (מרכז הספקה אחוד).

==קישורים חיצוניים==

* [https://www.idf.il/%D7%90%D7%AA%D7%A8%D7%99%D7%9D/%D7%97%D7%99%D7%9C-%D7%94%D7%9C%D7%95%D7%92%D7%99%D7%A1%D7%98%D7%99%D7%A7%D7%94/%D7%9E%D7%A8%D7%9B%D7%96-%D7%94%D7%9E%D7%96%D7%95%D7%9F/ הכירו את מרכז המזון], באתר צה"ל

==הערות שוליים==

קטגוריה:אגף הטכנולוגיה והלוגיסטיקה
קטגוריה:מזון
השגות הראב"ד

השגות הראב"ד הן השגות שכתב רבי אברהם בן דוד מפושקירה על ספרו של הרמב"ם "משנה תורה".

== מטרת הספר ==
הרמב"ם בספרו "משנה תורה" כתב את הלכותיו ללא מקור וללא התייחסות לדעות השונות, דבר שלא היה מקובל עד אז. הראב"ד שהיה מבוגר ממנו התנגד לשיטה זו, לדבריו אין לפסוק ללא ידיעת המקור, דבר שיכול לגרום לשגיאה, לדעת הראב"ד יש להציב לפני הקורא גם את השיטות השונות כדי שיוכל להכריע ביניהם. כך כתב:

באחת מתשובותיו של הרמב"ם הצטער על זה שלא כתב את מקורות ההלכות. על טענתו של הראב"ד השיב ר' יוסף קארו, בספרו "כסף משנה", שעם כל זאת מי שירצה יוכל לסמוך על פסיקתו של הרמב"ם בלי לעיין במקורות ההלכה.

לדעת הרב חיים בנבנישתי בספרו "כנסת הגדולה", במקום שהראב"ד אינו משיג, נחשב שמסכים עם דעת הרמב"ם, אולם יש שחלקו על קביעה זו, וכראיה לכך מביאים מקרים שבהם בחיבוריו השונים דעתו שונה מהרמב"ם ובהשגות לא השיג על פרטים אלו. דעה נוספת בעניין זה של הרב יוסף קאפח שאין ללמוד כלל הלכה מהשגות הראב"ד אלא רק משאר ספריו.

הרמב"ם לא התייחס באופן מפורש להשגותיו של הראב"ד וכלל לא ידעו אם אלו הובאו לידעתו. אמנם בשו"ת התשב"ץ הביא טענות שהרמב"ם התייחס להשגות אלו: 

=== אופן הכתיבה ===
את כל ההשגות הראב"ד מתחיל בראשי תיבות: א"א, שפירושם אמר אברהם.

הראב"ד כדרכו בשאר חיבוריו השתמש בביטויים חריפים כדי לדחות דעות השונות מהבנתו, כך גם כלפי הרמב"ם, אולם ברוב המקרים ההשגות נכתבו בלשון מכובדת. במקרים אחדים אף מאשר את פסקו, ובמקום אחד אף משבח הראב"ד את הרמב"ם וכותב .

לדעת מחבר ספר שלשלת הקבלה הלשונות החריפים נגד הרמב"ם נועדו כדי לזלזל בו. רבים חולקים על הנחה זו, ולדבריהם ישנן סיבות אחרות לביטויים אלו. למשל לדעת הרמ"ע מפאנו, הראב"ד התכוון בסגנונו כדי שלא ימשכו אחר ספרו מורה הנבוכים, השערה זו נדחתה שהרי הרמב"ם כתב את מורה נבוכים בזקנותו ומסתבר שהראב"ד כבר נפטר כי היה מבוגר מהרמב"ם.

המהר"ם חאגיז משער שמטרת הראב"ד בלשונותיו החריפים לצנן את ההתלהבות מספר משנה תורה כך שיוכלו הדורות הבאים לחלוק עליו, יש שכתבו שהראב"ד לא רצה שיעזבו את התלמוד ויתעסקו רק בהלכות הרמב"ם.

בשם רבי חיים מבריסק מובא שחריפות לשון הראב"ד תלויה בהתנגדותו לדברי הרמב"ם.

==לקריאה נוספת==
* הרב פרופ' יצחק אשר טברסקי, "על השגות הראב"ד למשנה תורה" בתוך: שאול ליברמן (עורך), ספר היובל לצבי וולפסון, ירושלים תשכ"ה, עמ' 169–186. [נדפס מחדש בתוך טברסקי, כמעיין המתגבר: הלכה ורוח ביצירת חכמי ימי הביניים, מרכז זלמן שזר תש"ף, עמ' 363–379.]
* . 

== הערות שוליים ==

קטגוריה:משנה תורה
קטגוריה:משפט עברי: חיבורים
יצחק בלק

יצחק (איציק) בלק (13 בפברואר 1948 - 10 בנובמבר 2022) היה איש השירות הציבורי בישראל. בין יתר תפקידיו שימש כסמנכ"ל כספים במשרד הפנים, מנהל מינהל השלטון המקומי במשרד הפנים, ומשנה למנכ"ל משרד הפנים. כיהן כראש מועצה מקומית ממונה בהר אדר בין השנים 1995–1999. מעוטר עיטור המופת על פועלו בפעולת כראמה.

== ביוגרפיה ==
בלק נולד בעיירה דז'רז'וניוב שבפולין, בנם הבכור של פולה בלק (לשעבר גמורה), אשת חינוך ילידת ביאליסטוק, ושל יעקב בלק, סופר ועיתונאי, יליד סוסנוביץ.

בשנת 1957 עלה לישראל עם הוריו, אחותו הצעירה, סבו וסבתו. לאחר תקופה קצרה במעברה באשקלון התמקמו בעיר חולון.
גדל והתחנך בעיר חולון, והיה חניך פעיל בתנועת הנוער הנוער העובד והלומד. עם סיום לימודיו בקריית החינוך אורט סינגאלובסקי התגייס לצה"ל לחיל השריון.

לאחר שהשלים את שירותו הצבאי עבר להתגורר בירושלים, והשלים לימודי תואר ראשון ביחסים בינלאומיים באוניברסיטה העברית.
בשנת 1972 נישא לשפרירה (שפי) פרשקר. להם נולדו 3 ילדים ונכדים.

== שירות צבאי ==
בשנת 1966 התגייס לגדוד 82 של חטיבה 7 של חיל השריון. במלחמת ששת הימים, אשר פרצה חודשים ספורים לאחר גיוסו, לחם בחזית הדרומית כנהג טנק.

בשנת 1968 לחם כמפקד טנק בפעולת כראמה. במהלך הפעולה חילץ פצועים מתוך שטח מוכה באש על מעשה זה הוענק לו עיטור המופת.

בשנת 1969 השתחרר משירות סדיר בדרגת סמ"ר.

עם פרוץ מלחמת יום הכיפורים התגייס לשירות מילואים במסגרת חטיבה 188 בגזרה הצפונית ברמת הגולן. לחם כסמל מבצעים, וכן כטען-קשר וכמפקד טנק.

במהלך שירות המילואים השלים קורס קצינים בפיקוד העורף. השתחרר משירות מילואים פעיל בדרגת סרן.

בשנת 1994 נבחר להדליק משואה בעצרת הגבורה של חיל השריון שנערכה ביד לשריון בלטרון.

== שירות ציבורי ==
עם סיום לימודיו האקדמיים ב-1973 השתלב בשירות הציבורי.

בין השנים 1975–1984 שימש מנתח מערכות מינהל, במחלקת או"ש במשרד הפנים.

בין השנים 1985–1991 היה ממונה על תקצוב ותכנון עבודה במשרד הפנים.

בין השנים 1991–1995 היה סמנכ"ל בכיר לתכנון, תקצוב ופיתוח ברשויות המקומיות במשרד הפנים.

בין השנים 1995–1999 כיהן כראש מועצה ממונה של המועצה המקומית הר אדר, וכן כיו"ר הוועדה המיוחדת לתכנון ובנייה, הר אדר.

בין השנים 2004–2006 כיהן כמשנה למנכ"ל וכמנהל המינהל לשלטון מקומי במשרד הפנים.

בין השנים 2007–2011 כיהן כיו"ר הוועדה המקומית לתכנון ובנייה, הראל.

בין השנים 2016-2022 שימש כחבר בוועדה הגאוגרפית של ירושלים, יו"ש והשפלה.

==הערות שוליים==

קטגוריה:מעוטרי עיטור המופת
קטגוריה:עולים בשנות ה-1950
קטגוריה:חיילי חטיבה 7
קטגוריה:חיילי חטיבה 188
קטגוריה:עובדי משרד הפנים
קטגוריה:ראשי מועצת הר אדר
קטגוריה:ישראלים ילידי פולין
קטגוריה:בוגרי הנוער העובד והלומד
קטגוריה:בוגרי תיכון אורט סינגאלובסקי
קטגוריה:בוגרי האוניברסיטה העברית בירושלים
קטגוריה:מנתחי מערכות ישראלים
קטגוריה:ישראלים שנולדו ב-1948
קטגוריה:ישראלים שנפטרו ב-2022
אייל תלמודי

אייל תלמודי הוא נגן סקסופון, קלרינט, חמת חלילים ופסנתר, מלחין ומפיק מוזיקלי ישראלי, חבר בהרכבים מאלוקס ואוי דיוויז'ן.

== ביוגרפיה ==
תלמודי החל דרכו המוזיקלית כתלמיד בתיכון תלמה ילין ובקונסרבטוריון שבגבעתיים והחל להופיע בגיל 15 בערבי מוזיקה מאולתרת. את שרותו הצבאי עשה בתזמורת צה"ל כנגן סקסופון. לאחר השחרור עבר תלמודי להתגורר בניו יורק והחל לנגן במספר מועדונים בסגנונות הרגאיי והרוק. לאחר כשנה חזר לישראל והצטרף להרכב המוזיקה האלקטרונית "המלבן". בהמשך הצטרף לתזמורת המגרב כנגן סקסופון. בהמשך הצטרף להרכב ההופעות של הבלקן ביט בוקס עמו הוא מופיע בסיבובי ההופעות בחו"ל.

ב-2006 הצטרף להרכב הכליזמרים אוי דיוויז'ן כקלרניתן יחד עם אחיו אסף ועם גרשון לייזרסון, נועם ענבר ואביחי טוכמן.

ב-2010 הפיק יחד עם בן הנדלר את אלבום המחווה למאיר אריאל [https://avodaivrit.bandcamp.com/album/rishumei-peham רישומי פחם בצבע]
תלמודי מופיע דרך קבע כנגן עם ברי סחרוף בלקן ביט בוקס, שי צברי וקותימן.
במקביל מנגן תלמודי בקביעות בפסטיבלים יערות מנשה ואינדינגב ובהרכבים מאלוקס, אוי דיוויז'ן ואל המשורר.

ב-2017 הוציא תלמודי את אלבום הסולו שלו Even If
אייל תלמודי רוקד על הבמה 2015

=== אלבומים===
{| class="wikitable"
|-
! אלבום !! פרטי האלבום !! שנה
|-
| Even If || אלבום סולו ג'אז || 2017
|-
| Gaza Trip || להקת מאלוקס || 2016
|-
| Polka for Punks || להקת מאלוקס || 2012
|-
| רישומי פחם בצבע || מפיק יחד עם בן הנדלר|| 2010
|-
| אוי דיוויז'ן || להקת אוי דיוויז'ן כנגן קלרינט || 2008
|-
| The Unternationale || להקת אוי דיוויז'ן כנגן קלרינט|| 2008
|-
| Dicunt || להקת אוי דיוויז'ן כנגן קלרינט|| 2013
|-
| One Day || להקת מאלוקס כסולן || 2008
|-
| Saved My Eyes From Tears || להקת מאלוקס עם רועי חן || 2014
|}

== קישורים חיצוניים ==
* 

* 
* 
* 

== הערות שוליים ==

קטגוריה:מוזיקאים ישראלים
קטגוריה:מפיקים מוזיקליים ישראלים
קטגוריה:נגנים ישראלים
קטגוריה:קלרניתנים ישראלים
קטגוריה:חלילנים ישראלים
קטגוריה:נגני ג'אז: סקסופוניסטים
קטגוריה:בוגרי תלמה ילין
קטגוריה:נגני תזמורת צה"ל
קטגוריה:ישראלים שנולדו במאה ה-20
על הקרח (סרט)

על הקֶרַח (ברוסית: Лёд) הוא סרט קולנוע רוסי, שובר קופות מסוגת הדרמה שיצא לאקרנים ב-14 בפברואר 2018 והופק בתמיכת קרן הקולנוע הרוסי ותאגיד VGTRK. בסרט מככבים אלכסנדר פטרוב, אגליה טראסובה והשחקן הסרבי מילוש ביקוביץ'. בבימויו של אולג טרופים (Trofim) ובהפקת פיודור בונדרצ'וק, בשיתוף פעולה עם ערוץ רוסיה-1.

הסרט זכה להצלחה מסחרית רבה, על רקע הצלחתן של מחליקות הקרח הרוסיות אלינה זגיטובה ויבגניה מדבדבה שזכו במדליות זהב וכסף באולימפיאדת פיונגצ'אנג (2018) שהצלחתן תרמה להתעניינות בסרט, שעלילתו מתמקדת בסיפור הצלחתה של מחליקה אומנותית על הקרח. הסרט הכניס למעלה ממיליארד רובלים בתוך 12 יום מאז עלייתו לאקרנים.

בינואר 2019 הסרט זכה בפרס נשר הזהב בקטגוריית הפסקול הטוב ביותר והשחקנית הטובה ביותר (אגליה טראסובה).

==תקציר עלילת הסרט==
נדיה היא מחליקה אומנותית על הקרח שאושפזה עקב טעות בן זוגה שהביאה לכך שהיא מרותקת לכסא גלגלים ומאבדת את יכולתה להגשים את חלומה, אך היא פוגשת בסשה, שחקן הוקי קרח שמאלץ אותה לשוב ולחלום ולשאוף לחזור לקרח..

== צוות השחקנים ==
* אגליה טראסובה — נאדיה
** דיאנה ינקאייבה — נדיה בילדותה
* אלכסנדר פטרוב — סשה
* מילוש ביקוביץ' — לאונוב
* מריה ארונובה — שטאלינה
* קסניה רפופורט — אמא
* יאן צפניק — סבה
* קסניה לברורבה-גלינקה — הדודה
* פאבל מאיקוב — לקוח קבוע
* אירינה סטרשנבאום — מתחרה
* מקסים בלובורודוב — מיטיה
* אלכסיי לוקין — הרזה

==הפקה==
צילומי הסרט נערכו בהיכלי הקרח השונים במוסקבה, בעוד צילומי החוץ נערכו באירקוטסק ובסמוך לאגם הבאיקל.
==סרט המשך==
זמן קצר לאחר צאת הסרט המפיק פיודור בונדרצ'וק הודיע כי ז'ורה קריז'ובניקוב יביים סרט המשך בשם "על הקרח 2" עם השחקנים הראשיים שישובו לגלם את דמויותיהם גם בסרט ההמשך, שמתוכנן לצאת לאקרנים ב-14 בפברואר 2020.<ref>[https://daily.afisha.ru/news/25024-zhora-kryzhovnikov-snimet-prodolzhenie-filma-led/ Жора Крыжовников снимет продолжение фильма «Лед»]</ref><ref>[https://iz.ru/856313/2019-03-14/prodolzhenie-filma-led-snimet-rezhisser-zhora-kryzhovnikov Продолжение фильма «Лёд» снимет режиссер Жора Крыжовников]</ref><ref>[https://www.vokrug.tv/article/show/15525715811/ Жора Крыжовников приступил к съемкам продолжения спортивной драмы «Лед»]</ref><ref></ref>

==קישורים חיצוניים==
* 

* [https://www.edb.co.il/title/t0014891/ "על הקרח"], באתר אידיבי

==הערות שוליים==

קטגוריה:החלקה על הקרח בקולנוע ובטלוויזיה
קטגוריה:זוכי פרס נשר הזהב הרוסי
קטגוריה:סרטי 2018
קטגוריה:סרטי VGTRK
קטגוריה:סרטי דרמה רוסיים
קטגוריה:סרטי נעורים רוסיים
קטגוריה:סרטים רומנטיים
קטגוריה:ערוץ CTC: סרטים